**projektas**

**reg. Nr. T-173**

**2.12. darbotvarkės klausimas**

**Pasvalio rajono savivaldybės taryba**

**Sprendimas**

**Dėl Pasvalio r. NARTEIKIŲ MOKYKLOS-darželio „LINELIS“ DIDŽIAUSIO LEISTINO PAREIGYBIŲ (ETATŲ) SKAIČIAUS PATVIRTINIMO**

2019 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 58 straipsnio 1 dalies 3 punktu, Lietuvos Respublikos valstybės ir savivaldybių įstaigų darbuotojų ir komisijų narių darbo apmokėjimo įstatymo (su visais aktualiais pakeitimais) 4 straipsnio 2 dalimi, Pasvalio r. Narteikių mokyklos-darželio ,,Linelis“ nuostatų, patvirtintų Pasvalio rajono savivaldybės tarybos 2017 m. rugsėjo 27 d. sprendimu Nr. T1-193 „Dėl Pasvalio r. Narteikių mokyklos-darželio ,,Linelis“ nuostatų patvirtinimo“, 30 punktu ir atsižvelgdama į Švietimo valdymo informacinės sistemos etatinio mokytojų darbo užmokesčio suvestinę pagal ,,Mokytojų lėšų apskaičiavimo, paskirstymo ir panaudojimo tvarkos aprašą“ 2019–2020 m. m., į Pasvalio r. Narteikių mokyklos-darželio ,,Linelis“ 2019 m. rugsėjo 9 d. raštą Nr.SD-32 „Dėl didžiausio leistino pareigybių (etatų) skaičiaus“ Pasvalio rajono savivaldybės taryba nusprendžia:

1. Patvirtinti Pasvalio r. Narteikių mokyklai-darželiui „Linelis“ didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – 38,91 etato.

2. Pripažinti netekusiu galios Pasvalio rajono savivaldybės tarybos 2018 m. rugsėjo 26 d. sprendimą Nr. T1-207 „Dėl Pasvalio r. Narteikių mokyklos-darželio „Linelis“ didžiausio leistino pareigybių (etatų) skaičiaus patvirtinimo“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Švietimo ir sporto skyriaus vyriausioji specialistė

E. Grigalionienė

2019-09-03

Suderinta DVS Nr. RTS-184

Pasvalio rajono savivaldybės tarybai

**AIŠKINAMASIS RAŠTAS**

**Dėl Pasvalio r. NARTEIKIŲ MOKYKLOS-darželio „LINELIS“ DIDŽIAUSIO LEISTINO PAREIGYBIŲ (ETATŲ) SKAIČIAUS PATVIRTINIMO**

2019-09-03

Pasvalys

1. **Problemos esmė**

Nuo 2019 m. rugsėjo 1 d. visų mokytojų darbo krūvis ir užmokestis skaičiuojamas pagal patobulintą etatinio darbo užmokesčio modelį, todėl būtina iš naujo patvirtinti Pasvalio r. Narteikių mokyklai-darželiui „Linelis“ didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių.

1. **Kokios siūlomos naujos teisinio reguliavimo nuostatos ir kokių rezultatų laukiama**

Nuo 2019 m. rugsėjo 1 d. įsigaliojus patobulintai mokytojų darbo apmokėjimo tvarkai – etatiniam darbo apmokėjimui ir pagal Pasvalio r. Narteikių mokyklos-darželio ,,Linelis“ raštą, padidėja pradinių klasių mokytojų etatų skaičius **0,24 etato**. Palyginus su 2018-2019 m. m., pradinių klasių mokytojų buvo iš viso 2,82 etato, o 2019-2020 m. m. – 3,06 etato.

Prie įsigaliojusio sprendimo pareigybių (etatų) skaičiaus – **38,67 pridedama** iš Švietimo valdymo informacinės sistemos etatinio mokytojų darbo užmokesčio suvestinės pagal ,,Mokymo lėšų apskaičiavimo, paskirstymo ir panaudojimo tvarkos aprašą“ (ŠVIS lentelės pridedamos) – **0,24 etato**. Iš viso Pasvalio r. Narteikių mokyklai-darželiui „Linelis“ didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičiaus teikiama savivaldybės tarybai **patvirtinti 38,91 etato.**

*Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai**

*Savivaldybės biudžeto lėšos ir Mokymo lėšos.*

Etatinio mokytojų DU suvestinė pagal ,,Mokymo lėšų apskaičiavimo, paskirstymo ir panaudojimo tvarkos aprašą“

|  |  |  |  |  |  |  |  |
| --- | --- | --- | --- | --- | --- | --- | --- |
| Mokslo metai | Mokinių skaičius | Kontaktinių valandų skaičius | **Etatų skaičius** | Lėšos ugdymo planui įgyvendinti | Mokyklai apskaičiuotos mokymo lėšos, Eur. | Savivaldybei apskaičiuotos mokymo lėšos,  | Iš viso apskaičiuotos mokymo lėšos Eur\*  |
| 2019-2020 m. m. | 32 | 2380 | **3,06** | 49165,84 | 50399,76 | 12231,3 | 62631,06\* |
| 2018-2019 m. m. | 31 | 2380 | **2,82** | 45070,32 | 46265,68 | 12794,16 | 59059,84\* |

\*išskyrus ikimokyklinį ir priešmokyklinį ugdymą

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

*Priėmus sprendimo projektą, neigiamų pasekmių nenumatoma.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti ugdymo**

Nereikia

**6. Sprendimo projekto iniciatoriai**

Švietimo ir sporto skyrius

Narteikių mokykla-darželis ,,Linelis“

**7. Sprendimo projekto rengimo metu gauti specialistų vertinimai ir išvados.**

Nėra.

PRIDEDAMA:

1. Pasvalio r. Narteikių mokyklos-darželio ,,Linelis“ 2019 m. rugsėjo 9 d. raštas Nr. SD-32 ,,Dėl didžiausio leistino pareigybių (etatų) skaičiaus“ 1 egz., 2 l.

2. Etatinio mokytojų DU suvestinė pagal ,,Mokymo lėšų apskaičiavimo, paskirstymo ir panaudojimo tvarkos aprašą“ 2019-2020 m. m., 2018-2019 m. m.1 egz., 2 l.

Švietimo ir sporto skyriaus vyriausioji specialistė Eugenija Grigalionienė